PMIndiaData/PMIndiaSum huggingface dataset:
பிம்ஸ்டெக் நாடுகளின் 20ம் ஆண்டு விழா – பிரதமர் வாழ்த்து

பிம்ஸ்டெக் (பல்துறை தொழில்நுட்ப மற்றும் பொருளாதார ஒத்துழைப்புக்கான வங்காள விரிகுடா நடவடிக்கை) நாடுகளின் 20ம் ஆண்டு விழாவை முன்னிட்டு பிரதமர் திரு. நரேந்திர மோடி வாழ்த்து தெரிவித்துள்ளார். பிம்ஸ்டெக் (பல்துறை தொழில்நுட்ப மற்றும் பொருளாதார ஒத்துழைப்புக்கான வங்காள விரிகுடா நடவடிக்கை) நாடுகளின் 20ம் ஆண்டு விழா கொண்டாப்படும் இன்று சிறப்பு தினமாகும். அனைத்து பிம்ஸ்டெக் (பன்முக துறையின் தொழில்நுட்ப மற்றும் பொருளாதார ஒத்துழைப்பு) நாடுகளுக்கும் எனது வாழ்த்துகள். மண்டல ஒத்துழைப்பிற்கு பிம்ஸ்டெக் இயற்கையான தளமாகும். அமைதி மற்றும் வளர்சிக்கான அர்ப்பணிப்பு பிம்ஸ்டெக் குடும்பத்தை இணைக்கிறது.
தாய்பெயில் உள்ள இந்திய தாய்பெய் கழகம் மற்றும் இந்தியாவில் உள்ள தாய்பெய் பொருளாதார மற்றும் கலாச்சார மையம் இடையேயான இருதரப்பு முதலீட்டு ஒப்பந்தத்திற்கு மத்திய அமைச்சரவை ஒப்புதல்

தாய்பெயில் உள்ள இந்திய தாய்பெய் கழகம் மற்றும் இந்தியாவில் உள்ள தாய்பெய் பொருளாதார மற்றும் கலாச்சார மையம் இடையேயான இருதரப்பு முதலீட்டு ஒப்பந்தத்திற்கு பிரதமர் திரு. நரேந்திர மோடி தலைமையிலான மத்திய அமைச்சரவை ஒப்புதல் அளித்துள்ளது. இரு தரப்பு முதலீடுகளை ஒப்பந்தம் அதிகரிக்கும் என்று எதிர்பார்க்கப்படுகிறது. இந்திய தாய்பெய் கழகம் மற்றும் தாய்பெய் பொருளாதார மற்றும் கலாச்சார மையம் இடையேயான பரஸ்பர முதலீடுகளுக்கு உரிய பாதுகாப்பு வழங்கப்படும். முதலீடு தொடர்பான விஷயங்களில் சம வாய்ப்பு, பாரபட்சமின்மை ஆகியவற்றை உறுதி செய்வதன் மூலம் இந்த ஒப்பந்தம் முதலீட்டாளர்களுக்கு நம்பிக்கையை அளிக்கும். இதன் மூலம் முதலீட்டிற்கு ஏதுவான சூழ்நிலை உருவாகும். வெளிநாட்டு நேரடி முதலீட்டிற்கு உகந்த நாடாக இந்தியா மாறவும் இது உதவும்.
சிக்கிம் மாநிலம் உருவான நாளையொட்டி பிரதமர் அம்மாநில மக்களுக்கு வாழ்த்து

சிக்கிம் மாநிலம் உருவான நாளையொட்டி பிரதமர் திரு.நரேந்திர மோடி அம்மாநில மக்களுக்கு வாழ்த்து தெரிவித்துள்ளார். “சிக்கிம் மாநில நாள் வாழ்த்துகள். திறமையான, பரிவான மக்களின் இல்லமான சிக்கிம், பல துறைகளில் தேசத்தின் முன்னேற்றத்தை வளப்படுத்தியுள்ளது. இயற்கை விவசாயம் போன்ற துறைகளில் சிக்கிமின் முன்னேற்றம், பரவலாக அனைவரையும் கவர்ந்துள்ளது. வரும் ஆண்டுகளில் இந்த மாநிலம் மென்மேலும் வளர்ச்சியடைய பிராத்தனை செய்கிறேன்’ என்று பிரதமர் கூறியுள்ளார்.
காபுலில் நிகழ்ந்த பயங்கரவாத தாக்குதலுக்கு பிரதமர் கடும் கண்டனம்

ஆப்கன் தலைநகர் காபுலில் நிகழ்ந்த பயங்கரவாதத் தாக்குதலுக்கு பிரதமர் திரு. நரேந்திர மோடி கடும் கண்டனம் தெரிவித்துள்ளார். பயங்கரவாதத்திற்கு எதிராக போராடுவதில் இந்தியா எப்போது இணைந்து செயல்படும் என்று பிரதமர் ஆப்கன் அரசுக்கும் ஆப்கன் மக்களுக்கும் தனது ஆதரவை தெரிவித்தார். “காபுலில் நடைபெற்ற பயங்கரவாதத் தாக்குதலுக்கு என் வன்மையான கண்டனங்கள். பாதிக்கப்பட்டோரின் குடும்பத்தினருடன் என் இதயம் செல்கிறது. பயங்கரவாதத்திற்கு எதிராக போராடுவதில் ஆப்கன் அரசுடனும் ஆப்கன் மக்களுடனும் இந்தியா எப்போது இணைந்து செயல்படும்” என்று பிரதமர் குறிப்பிட்டுள்ளார்.
தில்லி, தேசிய பாதுகாப்புக் கல்லூரி – டாக்கா தேசிய பாதுகாப்புக் கல்லூரி இடையில் ஆசிரியர் பரிமாற்ற ஒப்பந்தத்திற்கு அமைச்சரவை ஒப்புதல்

தில்லியில் உள்ள தேசிய பாதுகாப்புப் பயிற்சிக் கல்லூரிக்கும், வங்க தேசம் டாக்கா தேசிய பாதுகாப்பு பயிற்சிக் கல்லூரிக்கும் இடையில் ஆசிரியர்களி்ன் சேவைகளைப் பகிர்ந்து கொள்வதற்காக கையெழுத்தான உடன்பாட்டுக்கு பாரதப் பிரதமர் திரு. நரேந்திர மோடி தலைமையில் நடைபெற்ற மத்திய அமைச்சரவை உடனடி ஒப்புதல் அளித்துள்ளது. இந்த உடன்பாட்டின் நோக்கம் இரு நாடுகளுக்கும் இடையில் பரஸ்பரம் வழக்கமான கல்வித் திட்டங்களைப் பகிர்ந்து கொள்வதும், நீடித்த வழிமுறைகளை நிலைநாட்டுவதும் ஆகும். அத்துடன் தேசப் பாதுகாப்பு, அபிவிருத்தி, ராஜீய உறவுகள் குறித்த ஆய்வுகள் ஆகியவற்றில் இரு நாடுகளுக்கும் இடையில் பரஸ்பர ஒத்துழைப்பை மேம்படுத்தவும் இந்த உடன்பாடு வகை செய்யும். இரு நாடுகளுக்கும் இடையில் புவியியல், கலாசார நெருக்கம் இருப்பதால், பயங்கரவாதத்தை முறியடிப்பது உள்ளிட்ட பல பிரச்சினைகளை எதிர்கொள்ள பொதுவான நடவடிக்கை தேவையாகிறது. எனவே, இரு நாடுகளின் ஆயுதப் படைகளுக்கும் இடையில் சிறந்த ஒத்துழைப்பும் ஒருங்கிணைப்பும் அவசியம். இந்நிலையில், ஆயுதப் படைகளின் திறன்களில் ஒத்திசைவுக்கு இந்தப் பாதுகாப்புக் கல்லூரிகளின் ஆசிரியர் பரிமாற்றம் பெரும் துணை புரியும். பொதுவான அச்சுறுத்தல்களையும் சவால்களையும் எதிர்கொண்டு சிறந்த முறையில் சமாளிக்கவும் கல்லூரி ஆசிரியர் பரிமாற்றம் உதவும். ராஜீய மற்றும் செயல்பாட்டு ஆய்வுகள் தொடர்பான ராணுவக் கல்வித் துறையில் ஒத்துழைப்பை மேம்படுத்துவதற்கான கட்டமைப்பை இந்த உடன்பாடு நிலைநிறுத்தும்.
சர்வதேச கரும்பு மதிப்பு சங்கிலி மாநாடு மற்றும் கண்காட்சியான- ‘சர்க்கரை- விஷன் 2025’ஐ புனே நகரில் பிரதமர் துவக்கி வைத்தார்

பிரதமர் மோடி, சர்வதேச கரும்பு மதிப்பு சங்கிலி மாநாடு மற்றும் கண்காட்சியான- ‘சர்க்கரை-விஷன் 2025’ ஐ புனே நகரில் இன்று துவக்கி வைத்தார். வசந்த்தாதா சுகர் இன்ஸ்டியூட்டில் நேரடி பயிர் செயல்விளக்க நிலங்களையும் பிரதமர் பார்வையிட்டார். நிகழ்ச்சியில் பேசிய பிரதமர் ஆராய்ச்சி எப்படியெல்லாம் விவசாயிகளுக்கு உதவமுடியும் என்பது குறித்து நாம் சிந்திக்கவேண்டும் என்றார். மேலும், சர்க்கரை துறை மட்டுமல்லாது, உலகெங்கும் மதிப்புள்ள மூங்கில் பொருட்கள் மீதும் நம் கவனம் இருக்க வேண்டும் என்றார். நிலங்களின் உயர் உற்பத்தித்திறனில் கவனம் செலுத்த வேண்டுகோள் விடுத்த பிரதமர், பருப்பு வகைகளில் தேவை பெரிய அளவில் இருப்பதாகவும் தெரிவித்தார். சர்க்கரை துறையை பொறுத்தவரை சர்வதேச பொருளாதாரத்தை நாம் புறக்கணித்துவிட முடியாது எனக்கூறிய பிரதமர், விவசாயிகளின் நலனுக்காக, மணல் நல அட்டைகள், சூரிய சக்தி மோட்டார்கள் போன்ற விஷயங்களை மத்திய அரசு முன்னெடுத்து வருவதாகவும் குறிப்பிட்டார். 500, 1000 நோட்டுகள் செல்லாது என அறிவித்ததைப் பற்றி குறிப்பிட்ட பிரதமர், விவசாயிகளுக்கு வரிபோடப்பட மாட்டாது என்று உறுதியளித்தார்.
சர்தார் வல்லபாய் படேல் தேசிய காவல் அகாடமியில் ஜூலை 31 அன்று இந்திய காவல் பணி (ஐபிஎஸ்) பயிற்சி அதிகாரிகளிடம் பிரதமர் உரையாடுகிறார்

சர்தார் வல்லபாய் படேல் தேசிய காவல் அகாடமியில் ஜூலை 31, 2021 அன்று காலை 11 மணிக்கு இந்திய காவல் பணி (ஐபிஎஸ்) பயிற்சி அதிகாரிகளிடம் காணொலிக் காட்சி மூலம் பிரதமர் திரு நரேந்திர மோடி உரையாடவிருக்கிறார். மத்திய உள்துறை அமைச்சர் திரு அமித் ஷா மற்றும் இணை அமைச்சர் திரு நித்தியானந்த் ராய் ஆகியோரும் நிகழ்ச்சியில் கலந்து கொள்வார்கள். சர்தார் வல்லபாய் படேல் தேசிய காவல் அகாடமி பற்றி: சர்தார் வல்லபாய் படேல் தேசிய காவல் அகாடமி, நாட்டின் முதன்மை காவல் பயிற்சி நிறுவனமாகும். இந்திய காவல் பணி அதிகாரிகளுக்கு துவக்க நிலையில் இந்த நிறுவனம் பயிற்சி அளிப்பதுடன், பணியில் உள்ள ஐபிஎஸ் அதிகாரிகளுக்கு பணி நேரத்திற்கு இடையே பல்வேறு வகுப்புகளையும் நடத்துகிறது.
ஜி-7 உச்சிமாநாட்டின்போது கனடா அதிபருடன் பிரதமர் சந்திப்பு

ஜெர்மனியின் ஸ்க்லோஸ் எல்மாவ்வில் ஜி -7 உச்சிமாநாட்டின் போது பிரதமர் திரு நரேந்திர மோடி, கனடா பிரதமர் மேதகு திரு. ஜஸ்டின் ட்ரூடோவுடன் 27 ஜூன், 2022 அன்று இருதரப்பு சந்திப்பை நடத்தினார். பகிரப்பட்ட மதிப்புகள் கொண்ட வலுவான ஜனநாயக நாடுகளின் தலைவர்கள் என்ற வகையில், அவர்கள் இந்தியா-கனடா இருதரப்பு உறவுகளை விவாதித்தனர். வர்த்தகம் மற்றும் பொருளாதார தொடர்புகளை மேலும் வலுப்படுத்த இருதலைவர்களும் ஒப்புக்கொண்டனர். மேலும், பாதுகாப்பு மற்றும் பயங்கரவாத எதிர்ப்பு, அத்துடன் மக்கள் இடையேயான உறவுகளை வலுபடுத்துதல் குறித்தும் விவாதித்தனர். பரஸ்பர தொடர்புடைய உலகளாவிய மற்றும் பிராந்திய பிரச்சினைகள் குறித்தும் அவர்கள் தங்களின் கருத்துக்களைப் பரிமாறிக் கொண்டனர்.
பிரதமர் நாளை மும்பை செல்கிறார் இந்தியாவில் தயாரிப்போம் திட்டத்தை அங்கு துவக்கி வைக்கிறார்.

பிரதமர் திரு. நரேந்திர மோடி நாளை மும்பை செல்கிறார். பாண்ட் குர்லா வளாகத்தின் எம்.எம்.ஆர்.டி.ஏ. மைதானத்தில் இந்தியாவில் தயாரிப்போம் மையத்தை துவக்கி வைக்கிறார். இந்த மையத்தை சுற்றிப் பார்க்கும் திரு. நரேந்திர மோடியுடன், ஸ்வீடன் பிரதம மந்திரி, பின்லாந்து பிரதம மந்திரி மற்றும் உள்நாட்டு வெளிநாட்டு உயர்நிலை பிரமுகர்கள் செல்கின்றனர். இந்தியாவில் தயாரிப்போம் திட்டத்திற்கு உத்வேகம் அளிக்கவும் உற்பத்தி துறையில் நாடு அடைந்துள்ள சாதனைகளை உலகிற்கு உணர்த்தவும் இந்தியாவில் தயாரிப்போம் வாரக் கொண்டாட்டம் முக்கிய நிகழ்ச்சியாக அமைகிறது. இத்திட்டம் உலக அளவில் இந்தியாவை விரும்பிச் சென்று தயாரிப்பில் ஈடுபடும் இடமாக மேம்படுத்த உதவும். இந்த ஒரு வார கால கொண்டாட்டம் இந்திய மற்றும் உலக தொழில் தலைவர்கள், கல்வியாளர்கள், மத்திய மாநில நிர்வாகிகள் ஆகியோரை தொடர்பு கொண்டு ஒத்துழைப்பதற்கு வாய்ப்புகளை வழங்கும். நாளை காலை மும்பை சென்றடைந்தவுடன் முதலில் மும்பை கலைச் சங்கத்தில் புதிய கட்டிட வளாகம் திறக்கப்பட்டதற்கான நினைவு கல்வெட்டை திறந்து வைக்கிறார். இந்த நிகழ்ச்சியில் பிரதமர் உரையாற்றுவார்.
என் ஐ ஐ எஃப் கடன் தளத்தில் ரூ 6,000 கோடியை அரசு முதலீடு செய்ய அமைச்சரவை ஒப்புதல்

பிரதமர் திரு நரேந்திர மோடி தலைமையில் நடந்த அமைச்சரவை கூட்டத்தில், என் ஐ ஐ எஃப் கடன் தளத்தில் அரசு ரூ 6,000 கோடியை பங்கு முதலீடாக செய்ய ஒப்புதல் அளிக்கப்பட்டது. இதன் மூலம், அசீம் இன்ஃப்ராஸ்ட்ரக்சர் ஃபைனான்ஸ் லிமிடெட் மற்றும் என் ஐ ஐ எஃப் இன்ஃப்ராஸ்ட்ரக்சர் ஃபைனான்ஸ் லிமிடெட் ஆகியவை உள்ளடங்கிய, தேசிய முதலீட்டு மற்றும் உள்கட்டமைப்பு நிதியால் ஆதரவளிக்கப்படும் என் ஐ ஐ எஃப் கடன் தளத்தில் கீழ்கண்ட விதிமுறைகளை பின்பற்றி அரசு முதலீடு செய்யும். 1) நடப்பு ஆண்டான 2020-21-இல் ரூ 2,000 கோடி மட்டும் ஒதுக்கீடு செய்யப்படும். ஆனால், கொவிட்-19 பெருந்தொற்றின் காரணமாக ஏற்பட்டுள்ள முன்னெப்போதுமில்லா நிதி நிலைமை மற்றும் குறுகிய நிதி அளவின் காரணமாக, தயார்நிலை மற்றும் கடனுக்கான தேவை இருந்தால் மட்டுமே மேற்கண்ட தொகை வழங்கப்படும். 2) உள்நாட்டு மற்றும் சர்வதேச ஓய்வூதிய நிதி மற்றும் அரசு நிதிகளில் இருந்து வரும் பங்கு முதலீடுகளை வேகமாகப் பயன்படுத்துவதற்கான அனைத்து நடவடிக்கைகளையும் என் ஐ ஐ எஃப் எடுக்கும். மேலும் விவரங்களுக்கு இந்த ஆங்கில செய்திக் குறிப்பை காணவும் https://pib.gov.in/PressReleasePage.aspx?PRID=1675599
ஷாங்காய் ஒத்துழைப்பு அமைப்பின் மாநாட்டின்போது பிரதமர் மோடி சீன அதிபர் ஜி ஜின்பிங்குடன் சந்திப்பு

உஸ்பெகிஸ்தானின் தலைநகரமான தாஷ்கண்ட்டில் நடைபெற்ற ஷாங்காய் ஒத்துழைப்பு அமைப்பு மாநாட்டில் (எஸ்.சி.ஒ.) இன்று பங்கேற்ற பிரதமர் திரு. நரேந்திர மோடி சீன அதிபர் ஜி ஜின்பிங்கை சந்தித்து பேசினார். ஷாங்காய் ஒத்துழைப்பு அமைப்பில் இந்தியா இணைந்ததை வரவேற்ற அதிபர் ஜி ஜின்பிங் இதனால் எஸ்.சி.ஒ. மேலும் வலுவடையும் என்றார். இந்தியா எஸ்.சி.ஒ.-வில் உறுப்பினராக சேர ஒத்துழைப்பு அளித்ததற்காக பிரதமர் மோடி அதிபர் ஜி ஜின்பிங்கிற்கு நன்றி தெரிவித்தார். அணுசக்தி விநியோக நாடுகள் குழுவில் (என்.எஸ்.ஜி.) இந்தியாவை உறுப்பினராக சேர்ப்பது தொடர்பாக சியோலில் நடைபெற்ற சிறப்பு கூட்டத்தை பற்றி பிரதமர் எடுத்துரைத்தார். என்.எஸ்.ஜி-யில் இணைவதற்கான இந்தியா கொடுத்துள்ள விண்ணப்பத்தை நியாயமாகவும் வெளிப்படையாகவும் மதிப்பீடு செய்து சீனா முடிவெடுக்க வேண்டும் என்று பிரதமர் வலியுறுத்தினார். சியோல் கூட்டத்தில் பெருகிவரும் ஒருமித்த கருத்து ஏற்படுவதற்கு சீனாவும் பங்களிக்க வேண்டும் என்று பிரதமர் கூறினார்.
மாநில உதய தினத்தில், உத்தரப் பிரதேச மக்களுக்கு பிரதமர் வாழ்த்து

உத்தர பிரதேசம் உதயமான தினத்தை முன்னிட்டு, அந்த மாநில மக்களுக்கு பிரதமர் திரு நரேந்திர மோடி வாழ்த்து தெரிவித்துள்ளார். பிரதமர் விடுத்துள்ள சுட்டுரை செய்தியில், ‘‘உத்தரபிரதேச உதய தினத்தில், மாநில மக்கள் அனைவருக்கும் மனமார்ந்த வாழ்த்துக்கள். தியாகம், உறுதிப்பாடு, பாரம்பரியம் மற்றும் கலாச்சாரம் மிக்க இந்த புனிதமான மாநிலம், இன்று தற்சார்பு இந்தியாவை உருவாக்குவதில் முக்கிய பங்காற்றுகிறது. அனைத்து கட்ட வளர்ச்சியிலும், இந்த மாநிலம் புதிய உச்சத்தை தொட வேண்டும் என விரும்புகிறேன்’’ என குறிப்பிட்டுள்ளார்.
பைசாகியை முன்னிட்டு நாட்டு மக்களுக்கு பிரதமர் வாழ்த்து

பைசாகியை முன்னிட்டு நாட்டு மக்களுக்கு பிரதமர் திரு. நரேந்திர மோடி வாழ்த்து தெரிவித்துள்ளார். “பைசாகியான இந்த புனிததினத்தில் நாட்டு மக்களுக்கு எனது வாழ்த்துக்கள். புதிய தொடக்கத்தை குறிக்கும் இந்த புனித நாள் ஒவ்வொருவரின் வாழ்க்கையிலும் புதிய ஆற்றலையும் புதிய உற்சாகத்தையும் ஊக்குவிக்க வேண்டும்.” (“बैसाखी के पावन अवसर पर देशवासियों को बहुत – हुत शुभकामनाएं। नई उमंगों से जुड़ा यह त्योहार सभी के जीवन में नई ऊर्जा और नए उत्साह का संचार करे।), என்று பிரதமர் தனது வாழ்த்து செய்தியில் கூறியுள்ளார்.
49-ஆவது ஆளுநர்கள் மாநாட்டின் தொடக்க அமர்வில் பிரதமர் உரை

குடியரசுத் தலைவர் மாளிகையில் நடந்த 49-ஆவது ஆளுநர்களின் மாநாட்டின் தொடக்க அமர்வில் பிரதமர் திரு நரேந்திர மோடி இன்று உரையாற்றினார். மத்திய அரசின் மேம்பாட்டு திட்டங்கள் மற்றும் முன்முயற்சிகளின் அதிகபட்ச பலனை மக்கள் அடையும் வகையில், ஆளுநர்கள் தங்களது வாழ்க்கையில் பெற்ற பலதரப்பட்ட அனுபவங்களை எவ்வாறு பயன்படுத்திக்கொள்ளலாம் என்பது குறித்து பிரதமர் விளக்கினார். கூட்டாட்சி கட்டமைப்பு மற்றும் நாட்டின் அரசியல் சாசன வரம்புக்கு உட்பட்டு ஆளுநர் முக்கிய பங்கு ஆற்ற முடியும் என்று அவர் தெரிவித்தார். பழங்குடியின வகுப்பினர் அதிகமாக வசிக்கும் மாநிலங்களைச் சேர்ந்த ஆளுநர்கள், பழங்குடியின வகுப்பினருக்கு கல்வி, விளையாட்டு, நிதிப் பயன்பாடு ஆகியவற்றில் மத்திய அரசு மேற்கொண்டுள்ள முயற்சிகளின் பயன்களை உறுதி செய்யும் வகையில் உதவலாம் என பிரதமர் கூறினார். விடுதலைப் போராட்டத்தில் பழங்குடியின வகுப்பினர் முக்கிய பங்காற்றியதாகக் கூறிய அவர், டிஜிட்டல் அருங்காட்சியகங்கள் போன்ற வழிமுறைகள் மூலம் அவர்களது தியாகத்திற்கு அங்கீகாரம் கிடைக்கச் செய்ய வேண்டுமென்று வலியுறுத்தினார். ஆளுநர்கள் பல்கலைக்கழகங்களின் வேந்தர்களாகவும் உள்ளனர் என்று பிரதமர் குறிப்பிட்டார். ஜூன் 21-ஆம் தேதி சர்வதேச யோகா தினம் கொண்டாடப்படவுள்ள நிலையில், யோகா பயிற்சியின் முக்கியத்துவத்தை இளைஞர்கள் அறியும் வகையில், மிகப்பெறும் விழிப்புணர்ச்சியை ஏற்படுத்தும் வாய்ப்பாக அதைப் பயன்படுத்திக் கொள்ள வேண்டும் என்று அவர் வலியுறுத்தினார். இதுபோல, மகாத்மா காந்தியின் 150-ஆவது பிறந்தநாளைக் கொண்டாடுவதில் பல்கலைக்கழகங்களில் முக்கிய பங்காற்றுவதை உறுதி செய்ய வேண்டுமென்று பிரதமர் கேட்டுக்கொண்டார். தேசிய ஊட்டச்சத்து இயக்கம், கிராமங்களுக்கு மின்சார வசதி, வெகுவேகமாக முன்னேற முயலும் மாவட்டங்களின் மேம்பாட்டு அளவுகோல்கள் போன்ற முக்கிய வளர்ச்சித்திட்டங்கள் குறித்து பிரதமர் குறிப்பிட்டார். அண்மையில் மின்சார வசதி பெற்ற கிராமங்களுக்கு ஆளுநர்கள் சென்று, மின்சாரத்தின் பயன்களை அங்குள்ள மக்கள் எவ்வாறு பெற்று மகிழ்கிறார்கள் என்பதை தெரிந்து கொள்ளலாம் என பிரதமர் யோசனை தெரிவித்தார். அண்மையில் ஏப்ரல் 14-ஆம் தேதி முதல் செயல்படுத்தப்படும் கிராம ஸ்வராஜ் அபியான் மூலம் அரசின் ஏழு முக்கிய திட்டங்கள் 16,000த்திற்கும் மேற்பட்ட கிராமங்களில் செயல்படுத்தப்பட்டு வருவதாக பிரதமர் குறிப்பிட்டார். ஜன் பாஹிதாரி மூலம் ஏழு பிரச்சினைகளிலிருந்து இந்த கிராமங்கள் விடுவிக்கப்பட்டதாக அவர் கூறினார். ஆகஸ்ட் 15-ஆம் தேதிக்குள் இந்தத் திட்டம் மேலும் 65,000 கிராமங்களில் செயல்படுத்தப்பட வேண்டும் என்ற இலக்குடன் விரிவாக்கப்பட்டு வருவதாக அவர் தெரிவித்தார். 50-ஆவது ஆளுநர்கள் மாநாட்டை அடுத்த ஆண்டு முன்னதாகவே நடத்த உடனடியாக திட்டமிடவேண்டும் என்று பிரதமர் கேட்டுக்கொண்டார். இந்த வருடாந்திர நிகழ்ச்சியை மேலும் அதிக செயல்திறனுடன் நடத்துவதில் கவனம் செலுத்த வேண்டும் என்று பிரதமர் வலியுறுத்தினார்.
பாரா ஒலிம்பிக் விளையாட்டுப் போட்டிகளின் துவக்கத்தை முன்னிட்டு இந்தியக் குழுவினருக்கு பிரதமர் வாழ்த்து

டோக்கியோவில் பாரா ஒலிம்பிக் விளையாட்டுப் போட்டிகள் துவங்கப்படவிருப்பதை முன்னிட்டு, இந்தியக் குழுவினருக்கு பிரதமர் திரு. நரேந்திர மோடி தமது வாழ்த்துகளைத் தெரிவித்துக் கொண்டுள்ளார். அவர் வெளியிட்டுள்ள சுட்டுரைச் செய்தியில், “பாரா ஒலிம்பிக் விளையாட்டுப் போட்டிகள் தொடங்க உள்ள நிலையில், இந்தியக் குழுவினருக்கு எனது நல்வாழ்த்துகள். பாரா ஒலிம்பிக் போட்டிகளில் நம் நாட்டின் சார்பாக பங்கேற்கும் அனைத்து தடகள வீரர்களால் நாம் பெருமையடைகிறோம்”, என்று குறிப்பிட்டுள்ளார்.
இந்தோனேசியா, கிர்கிஸ் குடியரசு ஆகிய நாடுகளுடன் இளைஞர் மற்றும் விளையாட்டு விஷயங்களில் ஒத்துழைப்பிற்கான புரிந்துணர்வு ஒப்பந்தங்கள் குறித்து மத்திய அமைச்சரவைக்கு விவரங்கள் தெரிவிக்கப்பட்டன

பிரதமர் திரு. நரேந்திர மோடி தலைமையில் நடைபெற்ற மத்திய அமைச்சரவை கூட்டத்தில் (அ) இளைஞர் மற்றும் விளையாட்டு விஷயங்களில் ஒத்துழைப்பிற்காக இந்தோனேசியாவுடனும்; (ஆ) இளைஞர் மேம்பாட்டுத் துறையில் ஒத்துழைப்பிற்காக கிர்கிஸ் குடியரசுடனும் இந்தியா மேற்கொண்ட புரிந்துணர்வு ஒப்பந்தங்கள் குறித்த விவரங்கள் தெரிவிக்கப்பட்டன. இந்தோனேஷியா, கிர்கிஸ் குடியரசு ஆகியவற்றுடன் இளைஞர் பரிமாற்றத் திட்டங்களை மேற்கொள்ளவும், இதர இளைஞர் மற்றும் விளையாட்டு தொடர்பான விஷயங்களில் ஒத்துழைப்பை மேற்கொள்ளவும் இந்தப் புரிந்துணர்வு ஒப்பந்தங்கள் வழிவகை செய்கின்றன. சர்வதேச இளைஞர் பரிமாற்றத் திட்டங்கள் கருத்துக்கள், மதிப்பீடுகள், கலாச்சாரம் ஆகியவற்றை இளைஞர்களிடையே பரிமாற்றம் செய்து கொள்வதை ஊக்குவிப்பதோடு இளைஞர்களிடையே சர்வதேச கண்ணோட்டத்தை வளர்த்தெடுக்கவும் உதவுகின்றன. மேலும் இத்திட்டங்கள் அமைதி மற்றும் புரிந்துணர்வு ஆகியவற்றை வளர்த்தெடுப்பதோடு, நாடுகளுக்கிடையே சுமுகமான உறவுகளையும் வலுப்படுத்துகின்றன. இதில் பங்கேற்கும் நாடுகளில் இளைஞர்கள் மேம்பாடு மற்றும் விளையாட்டை ஊக்குவித்தல் ஆகியவற்றுக்கு உதவுவதோடு இதர இளைஞர்கள் மற்றும் விளையாட்டு தொடர்பான விஷயங்களில் ஒத்துழைப்பிற்கும் இவை வழிவகுக்கின்றன. இளைஞர்கள், விளையாட்டு ஆகிய துறைகளில் இருநாடுகளுக்கு இடையிலான பரிமாற்றத் திட்டங்களின் மூலம் பெறப்படும் பயன்கள் சாதி, மதம், பாலினம் ஆகிய வேறுபாடுகளைக் கடந்த வகையில் அனைத்து இளைஞர்களையும் சென்றடைவதாகவும் இருக்கும். இத்தகைய இளைஞர் பரிமாற்றம் மற்றும் இதர திட்டங்களில் பங்கேற்பதற்கான இளைஞர்களை தேர்ந்தெடுக்கும் முறை வெளிப்படையானதாக, குறிப்பிட்ட நோக்கம் கொண்டதாக இருக்கும் என்பதோடு, இந்தப் புரிந்துணர்வு ஒப்பந்தங்களின் கீழான திட்டங்களின் கிடைக்கும் பயன்கள் பொதுமக்களின் மேலாய்விற்கு உட்பட்டதாகவும் இருக்கும். இதன் அடிப்படையிலான இளைஞர் பரிமாற்றம் மற்றும் இதர திட்டங்கள் இளைஞர்களிடையே சர்வதேச கண்ணோட்டத்தை வளர்த்தெடுக்க உதவும் என்பதோடு அவர்களின் அறிவு, திறன் ஆகியவற்றை விரிவுபடுத்துவதாகவும் இருக்கும்.
காமன்வெல்த் பெண்கள் துப்பாக்கி சுடும் போட்டி: வெள்ளிப் பதக்கம் பெற்ற அஞ்சும் மவுட்கிலுக்குப் பிரதமர் பாராட்டு

காமன்வெல்த் விளையாட்டுப் போட்டிகளில் பெண்களுக்கான 50 மீட்டர் துப்பாக்கி சுடும் போட்டியில் வெள்ளிப் பதக்கம் பெற்ற அஞ்சும் மவுட்கிலைப் பிரதமர் திரு. நரேந்திர மோடி பாராட்டி, வாழ்த்தினார். அஞ்சும் மூன்று நிலை துப்பாக்கி சுடும் போட்டியில் வெற்றி பெற்றார். அவரைப் பாராட்டிய பிரதமர், “பெண்களுக்கான துப்பாக்கி சுடும் போட்டியில், மூன்றுவித நிலைகளிலும் திறம்பட சுட்டு, வெள்ளிப் பதக்கத்தைப் பெற்றது குறித்து மிகவும் பெருமைப்படுகிறேன்” என்று குறிப்பிட்டார்.
சர்வதேச எண்ணெய் மற்றும் எரிவாயு நிபுணர்களுடன் பிரதமரின் கலந்துரையாடல்

சர்வதேச எண்ணெய் மற்றும் எரிவாயு நிபுணர்களுடன் பிரதமர் திரு நரேந்திர மோடி இன்று கலந்துரையாடினார். இந்த கலந்துரையாடல் இரண்டு மணி நேரம் நீடித்தது. இதில் மத்திய அமைச்சர்கள் திரு அருண் ஜெட்லி, திரு பியுஷ் கொயல், திரு தர்மேந்திரா பிரதான், நிதி ஆயோக்கின் துணை தலைவர் திரு அரவிந்த் பானகாரியா, நிதி ஆயோக்கின் உயர் அலுவலர்களும் அரசின் அலுவலர்களும் கலந்துக் கொண்டனர். அதிகரித்து வரும் இந்தியாவின் எரிசக்தி கலவையின் பங்கு, இந்தியாவின் எண்ணெய் மற்றும் எரிவாயு முற்றாய்வில் புதிய முதலீடு, ஒழுங்குமுறை திட்டம், எண்ணெய் மற்றும் எரிவாயு சொத்துக்களை சர்வதேச கையகப்படுத்துதல், வளர்ந்து வரும் எரிவாயு மற்றும் நீலகரி படுக்கை மீத்தேன் வாயு, இந்தியாவில் உற்பத்தி செய்வோம் திட்டத்திற்கு சம்பந்தமான எண்ணெய் மற்றும் எரிவாயு துறை சார்ந்த வாய்ப்புகள் ஆகியவை குறித்து விவாதிக்கப்பட்டது. இத்துறையில் புதிய மாற்றங்கள், முதலீடுகளை ஈர்ப்பது, தொழில்நுட்ப மேம்பாடு, மனித வள வளர்ச்சி ஆகிய தனது கனவுகளை பிரதமர் எடுத்து உரைத்தார்.
இந்தியா, ஜப்பான் இடையே, தரமான ஜவுளிகள் துறையில் ஒத்துழைப்புக்கான புரிந்துணர்வு ஒப்பந்தத்திற்கு அமைச்சரவை ஒப்புதல்

ஜப்பான் நாட்டு சந்தைக்கு ஏற்றவாறு இந்திய ஜவுளிகள் மற்றும் ஆடைகளின் தரத்தை மேம்படுத்துவது, மற்றும் பரிசோதிப்பதற்காக, இந்தியாவின் ஜவுளிகள் ஆணையம் மற்றும் ஜப்பானின் நிசன்கென் தர மதிப்பீடு மையம் ஆகியவற்றுக்கு இடையில் புரிந்துணர்வு ஒப்பந்தத்தில் கையெழுத்திடுவதற்காக, பிரதமர் திரு.நரேந்திர மோடி தலைமையிலான மத்திய அமைச்சரவை இன்று ஒப்புதல் அளித்தது. இதனால், தொழில்நுட்பத் துறைக்கான ஜவுளிகள் மற்றும் துணி வகைகளை இந்தியாவில், பரிசோதிக்கும் பணிகளை, நிசன்கென் தர மதிப்பீடு மையத்தின் சார்பாக ஜவுளிகள் ஆணையம் மேற்கொள்ளும்.
டாக்டர் சியாம பிரசாத் முகர்ஜியின் பிறந்தநாளை முன்னிட்டு பிரதமர் அன்னாருக்கு புகழஞ்சலி

டாக்டர் சியாம பிரசாத் முகர்ஜியின் பிறந்த நாளான இன்று பிரதமர் திரு நரேந்திர மோடி அன்னாருக்கு புகழஞ்சலி செலுத்தியுள்ளார். “டாக்டர் சியாம பிரசாத் முகர்ஜியின் பிறந்த நாளில் அன்னாரை நான் வணங்குகிறேன். உணர்வுமிக்க நாட்டுப்பற்றாளரான அவர், இந்தியாவின் முன்னேற்றத்திற்கு உன்னதமான பங்காற்றியுள்ளார். இந்தியாவின் ஒருமைப்பாட்டை வலுப்படுத்த துணிச்சலான நடவடிக்கைகளை மேற்கொண்டார். அவரது கருத்துக்களும், கொள்கைகளும் நாடெங்கிலும் உள்ள லட்சக்கணக்கான மக்களுக்கு வலிமை அளிக்கின்றன” என்று பிரதமர் கூறியுள்ளார்.
கொரியாவின் அதிபர் மற்றும் இத்தாலி, நார்வே நாடுகளின் பிரதமர்களை சந்தித்தார் பிரதமர் திரு.நரேந்திர மோடி

ஜெர்மனியில் ஹம்பர்க் நகரில் ஜி20 மாநாட்டின் இடையே, கொரிய குடியரசின் அதிபர் மேதகு மூன் ஜாயே-இன்-னை பிரதமர் திரு.நரேந்திர மோடி இன்று சந்தித்துப் பேசினார். அதிபர் தேர்தலில் பெற்ற வெற்றிக்காக அதிபர் மூனுக்கு பிரதமர் திரு.நரேந்திர மோடி நேரில் வாழ்த்துக்களை தெரிவித்துக் கொண்டார். தொலைபேசி மூலம் பிரதமர் வாழ்த்து தெரிவித்ததையும், கொரிய மொழியில் டுவிட்டரில் வாழ்த்துகளை பதிவுசெய்ததையும் அதிபர் நினைவுகூர்ந்தார். கொரிய மொழியில் வாழ்த்து தெரிவித்ததை, தென்கொரிய மக்கள், மகிழ்ச்சியுடன் வரவேற்றதாக அவர் தெரிவித்தார். இந்தியா, தென்கொரியா இடையேயான சிறப்பு பாதுகாப்பு ஒத்துழைப்பை மேலும் வலுப்படுத்துவது என்ற தங்களது வாக்குறுதியை இரு தலைவர்களும் எடுத்துரைத்தனர். குறிப்பாக, இந்தியாவில் தயாரிப்போம், டிஜிட்டல் இந்தியா, இந்தியாவில் தொடங்குவோம் போன்ற திட்டங்களில் பங்கேற்று ஒத்துழைப்பை வலுப்படுத்துவோம் என்று உறுதிபூண்டனர். இந்தியாவிற்கு விரைவில் வருமாறு அதிபர் மூனுக்கு பிரதமர் அழைப்பு விடுத்தார். இதனை அதிபர் ஏற்றுக் கொண்டார். இத்தாலி பிரதமர் மேதகு திரு.பாலோ ஜென்டோலினியை பிரதமர் திரு.நரேந்திர மோடி சந்தித்துப் பேசியபோது, இருதரப்பு உறவுகளை வலுப்படுத்துவதில், குறிப்பாக வர்த்தகம், முதலீடு மற்றும் மக்களுக்கு இடையேயான உறவு ஆகியவற்றை வலுப்படுத்துவதில் கவனம் செலுத்தப்பட்டது. இந்தியாவில் இந்த ஆண்டு நவம்பர் மாதத்தில் நடைபெற உள்ள உணவு பதப்படுத்துதல் கண்காட்சியான உலக உணவு இந்தியா (World Food India) கண்காட்சியில் இத்தாலி பங்கேற்க வேண்டும் என்று பிரதமர் திரு. நரேந்திர மோடி அழைப்பு விடுத்தார். இருதரப்பு பொருளாதார ஒத்துழைப்பை வலுப்படுத்த, இரண்டு நாடுகளின் நடுத்தர அளவிலான நிறுவனங்களுக்கு இடையேயான கருத்துப் பரிமாற்றத்தை ஊக்குவிப்பதன் முக்கியத்துவத்தை இரு தலைவர்களும் எடுத்துரைத்தனர். தங்களது நாட்டில் தொழில் துறை உள்ளிட்டவற்றில் இந்தியாவின் முதலீட்டுக்கு இத்தாலி பிரதமர் வரவேற்பு தெரிவித்தார். வானிலை மாற்றத்தைத் தடுக்கவும், ஆப்பிரிக்காவில் வளர்ச்சியை ஊக்குவிக்கவும் நீடித்த தீர்வை ஏற்படுத்துவதற்காக இணைந்து செயல்படுவதற்கான வழிவகைகள் குறித்து இரு தலைவர்களும் ஆலோசனை நடத்தினர். பிரதமர் திரு.நரேந்திர மோடியும், நார்வே பிரதமர் மேதகு திருமதி.எர்னா சோல்பெர்க்-கும், இருதரப்பு விவகாரங்கள், குறிப்பாக பொருளாதார நல்லுறவை வலுப்படுத்துவது குறித்து ஆலோசனை நடத்தினர். தேசிய முதலீடு மற்றும் கட்டமைப்பு நிதியில், நார்வே-வின் ஓய்வூதிய நிதியம் பங்கேற்க வேண்டும் என்று பிரதமர் திரு.நரேந்திர மோடி அழைப்பு விடுத்தார். ஐக்கிய நாடுகள் பொது சபை கூட்டத்தின் இடையே நடைபெற உள்ள பெருங்கடல்கள் கருத்தரங்கில் இந்தியா பங்கேற்க வேண்டும் என்று நார்வே பிரதமர் அழைப்பு விடுத்தார். நீடித்த வளர்ச்சி இலக்குகளை (SDG) அடைவதற்காக, ஒத்துழைப்பு அளித்துவருவதை வெளிப்படுத்துவதன் அடையாளமாக, இந்தக் கூட்டத்தின் முடிவில், கால்பந்து ஒன்றை பிரதமர் திரு.நரேந்திர மோடிக்கு பிரதமர் சோல்பெர்க் வழங்கினார். அதில், நீடித்த வளர்ச்சி இலக்குகள் பொறிக்கப்பட்டிருந்தது.
நடிகர் புனீத் ராஜ்குமார் மறைவுக்கு பிரதமர் இரங்கல்

நடிகர் புனீத் ராஜ்குமார் மறைவுக்கு பிரதமர் திரு நரேந்திர மோடி ஆழ்ந்த இரங்கலை தெரிவித்துள்ளார். இது குறித்த ட்விட்டரில் பிரதமர் கூறியதாவது: ‘‘வளர்ந்து வந்த திறமையான நடிகர் புனீத் ராஜ்குமாரை, விதி கொடூரமாக நம்மிடம் இருந்து பறித்துவிட்டது. இது இறந்து போகும் வயது அல்ல. அவரது பணிகள் மற்றும் சிறந்த ஆளுமையை, வரும் தலைமுறையினரும் அன்புடன் நினைவுகூரும். அவரது குடும்பத்தினருக்கும் மற்றும் அபிமானிகளுக்கும் இரங்கல்கள். ஓம் சாந்தி.’’
அனுபம் கெர் தலைமையில் கலைஞர்கள், எழுத்தாளர்கள் குழு பிரதமருடன் சந்திப்பு

திரு. அனுபம் கெர் தலைமையில் 51 பேர் கொண்ட கலைஞர்கள் மற்றும் எழுத்தாளர்கள் குழு பிரதமர் திரு. நரேந்திர மோடியை இன்று சந்தித்து பேசினர். பிரதமரின் மேம்பாட்டு முயற்சிகளை தடுக்கவும், நாட்டின் பெயரைக் கெடுக்கவும் சில கலைஞர்கள் மற்றும் எழுத்தாளர்கள் அரசியல் நோக்கத்தோடு செய்துவரும் எதிர்ப்பு நடவடிக்கைகளுக்கு தங்களது வருத்தத்தை இக்குழுவினர் தெரிவித்தனர். இதற்கு பதில் அளித்த பிரதமர் சகிப்புத்தன்மையையும் தாண்டி ஏற்றுக்கொள்ளுதல் பற்றி இந்திய கலாச்சாரம் பேசுகிறது என்று கூறினார்.
லச்சித் திவஸ் அன்று நாட்டு மக்களுக்கு பிரதமர் வாழ்த்து

லச்சித் திவஸ் அன்று நாட்டு மக்களுக்கு பிரதமர் திரு நரேந்திர மோடி வாழ்த்து தெரிவித்துள்ளார். ட்விட்டர் பதிவில் அவர் கூறியதாவது: “லச்சித் திவஸ் வாழ்த்துகள். தலைசிறந்த லச்சித் போர்புகானின் 400-ஆவது பிறந்தநாள் என்பதால், இந்த வருட லச்சித் திவஸ் சிறப்பு மிக்கதாக அமைந்துள்ளது. ஈடு இணையற்ற வீரத்தின் உதாரணமாக அவர் விளங்கினார். மக்களின் நலனிற்கு உயரிய முன்னுரிமை அளித்த, தொலைநோக்குப் பார்வை கொண்ட தலைவர், அவர்.”
பேராசிரியர் சஷிகுமார் சித்ரே மறைவுக்கு பிரதமர் இரங்கல்

பேராசிரியர் சஷிகுமார் சித்ரே மறைவுக்கு பிரதமர் திரு.நரேந்திர மோடி இரங்கல் தெரிவித்துள்ளார். பிரதமர் வெளியிட்டுள்ள சுட்டுரையில், “பேராசிரியர் சஷிகுமார் சித்ரே மறைவை அறிந்து துயரமுற்றேன். வான் இயற்பியல், சூரிய இயற்பியல், வான்ஒளிக்கற்றை உள்ளிட்ட துறைகளிலும், அறிவியல் கல்வியிலும் அவரது அரும் பணிகளுக்காக அவர் நினைவு கூரப்படுவார். அவரது மதிப்புமிக்கப் பணியானது வருங்காலத்திலும் மாணவர்களுக்கு உத்வேகம் அளிக்கும். ஓம் சாந்தி” என்று கூறியுள்ளார்.